stanford-oval/wikipedia huggingface dataset:
Haidong Gumdo

Haidong Gumdo (kor. 해동검도) on moderni eteläkorealainen taistelulaji, jonka kehittämisessä on hyödynnetty perinteisiä korealaisia miekoin sotimisen taitoja. Harjoittelijoille painotetaan oikeanlaisten asenteiden omaksumista ja tasapainoisen mielen saavuttamista miekan kelvollista käyttöä varten.
Haidong Gumdossa painottuvat ensisijaisesti taistelukentillä käytettävät toimintaperiaatteet, jolloin on huomioitava niin maasto kuin useamman vastustajan läsnäolokin. Kevyesti tai ei laisinkaan panssaroidut taistelijat vaihtavat useita miekaniskuja jokaista vastustajan hyökkäystä kohden pysyen samalla jatkuvasti liikkeessä. [lähde? ] Esimerkiksi japanilaiseen kendoon verrattuna selvä ero on havaittavissa jo vastustajien määrässä. Kendo keskittyy pääasiassa yksi yhtä vastaan kaksintaisteluun, jolloin periaatteena on usein "yksi isku, yksi tappo". Haidong Gumdo taas keskittyy yksi useampaa vastaan taisteluun, jolloin joustavan liikkumisen ja nopeiden lyöntiyhdistelmien hallinta korostuu. Kuten kaikissa kamppailulajeissa, jatkuva valppaus ja ympäristön havainnointi on erityisen tärkeää.
Lajin olemusta luonnehtiva termi shimgum tarkoittaa mielen, kehon ja hengen yhtenäistymistä ja ilmaisua miekkaa käytettäessä. Se viittaa miekan teknisen hallinnan lisäksi myös henkiseen tietoisuuteen, johon harrastajan tulisi pyrkiä. Haidong Gumdoa ei harjoitella vain taistelutaitojen oppimiseksi, se tarjoaa mahdollisuuden myös itsetutkiskeluun ja kasvuun. Lisäksi tunnollinen harrastaja kehittää vastuunalaisuutta ja oikeudentajuaan.
Haidong Gumdon / Haedong Kumdon historiaa

Lajin nimi juontaa juurensa Hae Dong Seong Guk Bal Hae:sta, eli Balhaen muinaisesta kuningaskunnasta, joka sijaitsi nykyisten Pohjois-Korean, Kiinan ja Siperian alueilla. Gum do tarkoittaa miekan tietä. Lajin kehitti Gumdo mestarit Kim Jeong-Ho, World Haidong Gumdo Federation puheenjohtaja, sekä Na Han-il, Hanguk Haedong Gumdo Federation päämies. Mestarit olivat opiskelleet korealaisia miekkalajeja, Simgumdo ja Gicheonmun, ennen Haidong Gumdon opettamisen aloittamista v. 1982. Sittemmin laji on levinnyt nopeasti ja sillä on jo arviolta miljoona harrastajaa yli 50 maassa maailmanlaajuisesti. Euroopassa Haidong Gumdolla on aktiivisia harrastajia 18 maassa.
Laji on hajonnut useaan liittoon ja tyylisuuntaan. Lajin kolme suurinta liittoa ovat The World Haidong Gumdo Federation, Hanguk Haedong Gumdo Federation ja The United World Haedong Kumdo Federation. Näistä suurin, The World Haidong Gumdo Federation, sai 11.3.2010 virallisen tunnustuksen Korean hallitukselta, joka tukee The World Haidong Gumdo Federationin toimintaa ja esimerkiksi Haidong Gumdon arvokisoja.
Vuonna 2001 mestari Kim Jeong Seong perusti oman liittonsa, The United World Haedong Kumdo Federationin (UWHKF). Hän lisäsi lajiin kahden miekan tekniikat ja miekkatanssin – tavoitteenaan edelleen kehittää lajia. UWHKF on levinnyt koko maailmaan, tällä hetkellä liitolla on edustajia n.40 maassa. [lähde? ]
Haidong Gumdon / Haedong Kumdon historiaa > Haidong Gumdo/Haedong Kumdo Suomessa

Suomeen Haidong Gumdon (The World Haidong Gumdo Federation) on tuonut Suomessa toimiva Phoenix-Martial Art ry, joka on myös Kudokwan Hapkidon kotiseura. Seuran perustaja ja päävalmentaja Mestari Cheol Yong Park aloitti yhteistyön Nordic Haidong Gumdo yhdistyksen kanssa vuonna 2005. Kesäkuussa 2009 Haidong Gumdo eriytettiin Phoenix-Martial Art ry:stä. Uusi syntynyt Suomen Haidong Gumdo yhdistys liitettiin samalla Euroopan Haidong Gumdo liiton alajärjestöksi. Suomen Haidong Gumdo yhdistyksen puheenjohtajana on sen perustamisesta saakka toiminut Kauko Metsähovi, ja kansainvälinen liitto nimitti hänet virallisesti lajin Suomen pääopettajaksi (Chong Kwanjang) marraskuussa 2012.
Suomen Haidong Gumdo yhdistyksen valmentajat ovat opettaneet lajia Helsingissä vuodesta 2006 lähtien ja syksyllä 2010 yhdistys perusti Helsingin yliopiston Haidong Gumdo seuran, joka toimii Helsingin Yliopiston liikuntaseura Unisportin alasuudessa. Vuodesta 2010 lajia on voinut harrastaa myös Mikkelissä, jolloin laji aloitti toiminnan Mikkelin Taekwondo Ryn alajaostona. Mikkelin seuran toiminta eriytettiin omaksi Haidong Gumdo Mikkeli ry -yhdistykseksi tammikuussa 2012.
The United World Haedong Kumdo Federationin (UWHKF) alainen harjoittelu alkoi Suomessa 2007. Suurmestari Kim Jeong Seongin (9.dan) perustamaa liittoa edustaa Suomessa Helsingin Haedong Kumdo. UWHKF:n Euroopan maanosajärjestönä toimii European Haedong Kumdo Union.
Tekniikat

Haidong Gumdon perustekniikka eli gibon dongjak koostuu suorista, viisto- sekä vaakaleikkauksista miekalla, joita tehdään niin korkeista kuin matalistakin asennoista. Lisäksi harjoitellaan syvemmin viiltoihin, asentoihin ja liikkumiseen keskittyviä ns. Fokusharjoitteita ((esim. Tsase-tsibjoong, Usung-begi ja Hwetson-begi), yksilö- ja ryhmä liikesarjoja (gumbup), paritaistelutekniikkaa (kyokgum), Miekan veto-tupetus harjoituksia (Baldo-Chakgum), vapaaottelua (gyeorugi), energiaharjoituksia (kigong) ja mm. bambun leikkausta (denamu begi). Vaikka harjoittelu on vaativaa, siinä kuitenkin otetaan harrastajan perusvalmiudet huomioon, eikä vaativampia harjoitteita tehdä ennen kuin harjoittelija on niihin varmasti valmis. Tarkoituksena on, että lajia voi turvallisesti harrastaa niin nuoret kuin jo ikääntyneemmätkin henkilöt.
Varusteet

Harjoitteluasussa (Dobok) on lyhythihainen takki ja leveälahkeiset housut. Värivöillä harjoitusasu on musta, 1.dan mustilla vöillä tummansininen. Tämän jälkeen yläosa ja alaosa ovat erivärisiä ja niissä on maaosakohtaisia tulkintoja. Euroopassa ohjaajan asussa on tummansininen takki, opettajan/mestarin takki on sininen ja ylemmän mestarin takki valkoinen. Housujen väri on kaikilla harmaa/ruutukuviollinen. Opettajien takeissa on myös sydämen kohdalla tunnuksena tiikeri tai lohikäärme. Näistä lohikäärme kuvastaa suurempaa arvoa ja kansainväliseltä liitolta saatua luottamustehtävää.
Perusharjoittelu suoritetaan pääasiassa puumiekalla (Mokgum), hieman edistyneemmät oppilaat harjoittelevat myös oikeaa miekkaa muistuttavalla harjoitusmiekalla (Kagum) ja 1.Dan arvon suorittamisen jälkeen tekniikoika voidaan harjoitella terävällä miekkaa (Jingum). Lisäksi leikkausharjoituksissa käytetään ns. ohutta Mokgumia, puumiekkaa, jossa terä on muotoiltu paremmin terävää miekkaa muistuttamaan. Paritaisteluharjoituksissa käytetään sekä kovempaa muovipinnoitettua miekkaa (Kyuktugum) että ottelussa enemmän käytettyä pehmeää ottelumiekkaa (Anjeongum)
United World Haedong Kumdo Federationissa (UWHKF) kahden miekan tekniikkaa opetetaan alusta alkaen. UWHKF:ssa saavutettuaan 2.dan vyöarvon harjoittelija käyttää harjoitellessaan jingum:ia (oikeaa, terävää miekkaa – pois lukien muodolliset pariharjoitukset jotka tehdään puumiekalla). 3.dan vyöarvosta alkaen harjoitellaan kaikkia leikkauksia kahdella terävällä miekalla.
Lajiin kuuluu lisäksi aseettoman kamppailun perusteet.
Aiheesta muualla

The World Haidong Gumdo Federation - Haidong Gumdo Koreassa
Suomen Haidong Gumdo Yhdistys
Mikkelin Haidong Gumdo Yhdistys
Rauman Haidong Gumdo Yhdistys (Arkistoitu – Internet Archive)
Haedong Kumdo Helsinki ry (Arkistoitu – Internet Archive)
Kim Jeong-Ho
Hedengren

Oy Hedengren Ab on vuonna 1918 perustettu suomalainen perheyritys, joka harjoittaa teknisten tuotteiden tuontia ja vientiä sekä niihin liittyvää suunnittelu- ja asennustoimintaa. Hedengrenin nykyisiä toimialoja ja tytäryhtiöitä ovat turvatekniikka: Hedengren Security, LL-Tele ja Neptolux, talotekniikka: Hedtec ja Lux-siivouslaitteiden koti- ja yritysmyynti: Hedengren Direct.
Hedengrenillä on toimintaa Suomen lisäksi Ruotsissa, Norjassa ja Virossa. Yrityksellä on verkkokauppa.
Historiaa

Vuonna 1918 serkukset Jarl ja Walter Hedengren avasivat sähköliikkeen nimeltä Aktiebolaget J. Hedengren & C:o Osakeyhtiö Helsingin Lönnrotinkadun ja Fredrikinkadun yhä olemassa olevaan kulmataloon.
Pari vuotta myöhemmin liikkeen osti vakuutusalalla työskennellyt Einar Johansson. Hän hankki uudet liiketilat Erottajalta, alkoi koota radiovastaanottimia ja myydä niitä HEDE-Radiokoneen nimellä. Vuonna 1926 Hedengren työllisti jo 37 henkilöä. 1920-luvun lopulla vähittäismyymälä lopetettiin ja Hedengren keskittyi maahantuontiin, tukkukauppaan ja sähköurakointiin. Tärkeä urakkakohde oli Suomen ensimmäinen täysin sähköistetty talo, Hotelli Torni, joka valmistui 1931.
Vuonna 1936 Johansson perusti tytäryhtiön, AB Elektrosignal-Sähkömerkki OY:n (ESM), josta myöhemmin tuli Oy Esmi Ab. Sotien jälkeen Hedengren aloitti Electrolux-pölynimurien maahantuonnin. 1950-luvun puolivälissä Hedengren laajensi turvatekniikkaan. Jo vuosikymmenen alussa oli alkanut Hedoy-moottorilämmittimien valmistus. Pölynimurien kotimyynti käynnistyi 1960, jolloin myös yrityksen nimi sai nykyisen muotonsa Oy Hedengren Ab.
Kauppaneuvos Einar Johansson kuoli seuraavana vuonna 69 vuoden iässä, ja yhtiön otti johtoonsa hänen poikansa, diplomi-insinööri Bror Johansson, joka sai kauppaneuvoksen arvon 1983. 1960-luvun lopulla Hedengren rakennutti oman uuden toimitalon Lauttasaareen, jossa se yhä toimii. Yritys on useassa eri vaiheessa rakennuttanut myös oman logistiikkakeskuksen Espoon Kauklahteen.
Vuonna 1987 Hedengren osti valaistusalan yrityksen Oy Feldt Ab:n, josta syntyi Hedengren Valaistus -liiketoimintayksikkö. 
1990-luvun lopun rationalisoinnissa eräitä toimialoja lopetettiin, ja jäljelle jäivät tasavahvoina sähkö- ja teollisuustekniikka, ammattielektroniikka ja asennus sekä kodintekniikka. Samoihin aikoihin perheyhtiön johtoon astui kolmannen sukupolven edustaja, kauppatieteiden maisteri Berndt Johansson, ja eri toimialoista muodostettiin tytäryhtiöt Oy Hedtec Ab, Oy Hedpro Ab ja Oy Hedoy Ab.
Vuonna 2005 Hedengrenin turvatekniikkatoimiala laajeni turvavalojärjestelmiin (Oy Neptolux Ab) sekä turvalaitekomponenttien verkkokauppaan (Oy Neptosec Ab).
Kirjallisuutta

Hyvissä merkeissä. Oy Hedengren Ab 1918–1993. Porvoo 1993.
Aiheesta muualla

Hedengrenin verkkosivusto
Pörssitieto: Hedengren Sähkö.
Jalkapallon Kaakkois-Aasian mestaruuskilpailut

| AFF Championship |
| --- | --- |

Laji:  jalkapallo
Perustettu:  1996
Joukkueita:  10 lopputurnauksessa 11 karsintoihin oikeutettua
Eniten mestaruuksia:   Thaimaa (6)
Sivusto:  https://www.affmitsubishielectriccup.com/
Jalkapallon Kaakkois-Aasian mestaruuskilpailut (AFF Championship) on Kaakkois-Aasian jalkapalloliiton (AFF) järjestämä jalkapalloturnaus, johon Kaakkois-Aasian miesten jalkapallomaajoukkueet kokoontuvat joka toinen vuosi kamppailemaan Kaakkois-Aasian mestaruudesta.
Turnaus järjestettiin ensimmäisen kerran vuonna 1996 Singaporessa, tuolloin nimellä Tiger Cup. Vuodesta 2004 turnaus on tunnettu nimellä AFF Championship.
Aiheesta muualla

Jalkapallon Kaakkois-Aasian mestaruuskilpailujen virallinen sivusto
Kilpailut Rec.Sport.Soccer Statistics Foundationin sivuilla
Janne Heimonen

Janne Heimonen, taiteilijanimeltään Jay Slammer (s. 13. elokuuta 1983 Tampere) on Negative-yhtyeen rumpali. Hän on yksi yhtyeen perustajajäsenistä ja on ollut yhtyeessä mukana 1997 alkaen.[lähde? ]
Taiteilijanimi Jay on väännetty etunimestä Janne, Slammer tulee miehen suosikkidrinkistä[lähde? ] Tequila Slammerista.
Janne Hautaniemi

Janne Henrik Hautaniemi (s. 16. tammikuuta 1973 Halsua) on suomalainen pikajuoksija.
Hautaniemi voitti 200 metrin juoksun Suomen mestaruuden Lappeenrannassa vuonna 1997 (myötätuulitulos 21,22) . Vuosina 1998 ja 1999 hän oli hopealla. Hallissa Hautaniemi voitti 200 metrin mestaruuden Tampereella 1998 ja Jyväskylässä 1999. 60 metrillä hän saavutti SM-pronssia 1999. Viestijuoksun SM-kisoissa hän saavutti Turun Urheiluliiton joukkueessa 4 × 100 metrillä kultaa 1995, 1998 ja 2000 ja 4 × 400 metrillä kultaa 1995 ja 1998 ja hopeaa 1997.
200 metrin ennätyksensä 20,94 Hautaniemi juoksi 25. kesäkuuta 1999 Ylöjärvellä.
Jacob Appel

Jacob Appel. Kuva: Peter Elfelt.
Jacob Christian Lindberg Appel (1866–1931) oli tanskalainen kansanopistonjohtaja. Hänestä tuli Askovin kansanopiston opettaja 1890 ja johtaja 1906. Hän toimi 1910–1913 opetusministerinä (kultusminister) sekä 1920–1924 opetusministerinä ja 1922–1924 kirkollisten asioiden ministerinä. Hän kirjoitti Poul la Courin kanssa suomeksikin käännetyn teoksen Historisk fysik (1896 Maailman rakenne ja luonnon voimat 1–2). Appel on tutkinut Tanskan ukkosilmoja.
G. Melander esittelee suomennetun teoksen Maailman rakenne ja luonnon voimat vuonna 1906  aikakauskirja Valvojassa. Teos oli aikoinaan Helsingin yliopistossa filosofian kandidaatin tutkinnon vaatimuksissa, mutta Melander suosittelee sitä "jokaiselle, joka vain yleisen sivistyksen nimessä tahtoo tutustua siihen luontoon jossa hän elää". Hän kiittää suomennosta "hyväksi ja kansantajuiseksi".
Teokset (valikoima)

Regnebog for höj- og landbrugsskoler
Tordenvejrets gang i Danmark
Poul la Cour ja Jacob Appel, Maailman rakenne ja luonnon voimat : historiallinen esitys fysikaalisten käsitteiden kehityksestä. 1 osa (Historisk fysik). suom. J. A. Englund. Otava, 1901. Sarja: Vipusten kirja
Poul la Cour ja Jacob Appel, Maailman rakenne ja luonnonvoimat : historiallinen esitys fyysillisten käsitteiden kehityksestä : II osa : Uudempi luonnontutkimus (Historisk fysik); suomentanut Yrjö Tuomikoski. Otava, 1906, Sarja: Vipusen kirjoja, N:o 1
Aiheesta muualla

Kuvia tai muita tiedostoja aiheesta Jacob Appel Wikimedia Commonsissa
James Nasmyth

| James Nasmyth |
| --- | --- |

Henkilötiedot
Syntynyt: 19. elokuuta 1808 Edinburgh
Kuollut: 7. toukokuuta 1890 (81 vuotta) Lontoo
Koulutus ja ura
   
James Nasmyth (19. elokuuta 1808 Edinburgh  – 7. toukokuuta 1890 Lontoo) oli skotlantilainen insinööri ja harrastelijatähtitieteilijä.
Elämä ja ura

Nasmythin isä oli taidemaalari Alexander Nasmyth. Hän kävi koulua kotikaupungissaan ja opiskeli sitten Edinburghin yliopistossa kemiaa, matematiikkaa ja luonnonfilosofiaa. Hän osoitti jo varhain suurta kiinnostusta mekaniikkaan. Vuonna 1829 hän sai työpaikan Henry Maudslayn tehtaalta Lontoosta, jossa hän työskenteli kaksi vuotta. Hän perusti 1834 Manchesteriin oman valimon. Yrityksen toiminta oli aluksi pientä, mutta se kehittyi nopeasti, ja muutamassa vuodessa hän johti Patricroftissa sijaitsevaa vaurasta Bridgewaterin valimoa, josta hän saattoi jäädä eläkkeelle vuonna 1856 hankittuaan itselleen suuren omaisuuden.
Nasmyth on tehnyt useita teknillisiä keksintöjä. Hän suunnitteli muun muassa uuden höyryvasaran, keksi höyryjuntan, mutterinmuotoilukoneen, paransi valssilaitoksia, porauskoneita ynnä muuta. Eläkkeellään Kentin Penshurstissa hän työskenteli tähtitieteen parissa, ottaen tutkittavakseen taivaankappaleiden fyysillistä olotilaa. Tärkeät ovat hänen tutkimuksensa auringon, kuun ja kiertotähtien pinnanmuodostuksesta. James Carpenterin kanssa hän julkaisi teoksen kuusta The Moon considered as a Planet, a World and a Satellite (1874).
Aiheesta muualla

Kuvia tai muita tiedostoja aiheesta James Nasmyth Wikimedia Commonsissa
J. Geils

| John Warren Geils Jr>  |
| --- | --- |

Henkilötiedot
Syntynyt: 20. helmikuuta 1946 New York, New York
Kuollut: 11. huhtikuuta 2017 (71 vuotta) Groton, Massachusetts
Ammatti:  muusikko, lauluntekijä, tuottaja
Muusikko
Taiteilijanimi:  J. Geils
Laulukielet:  englanti
Aktiivisena:  1967–2017
Tyylilajit:  rock, blues, jazz
Soittimet:  kitara, laulu
Yhtyeet:  The J. Geils Band, Bluestime, New Guitar Summit, Kings of Strings
Levy-yhtiöt:  Atlantic EMI America Rounder Arbors
  [ Muokkaa Wikidatassa ] [ ohje ]  
John Warren Geils Jr. (20. helmikuuta 1946 New York, New York – 11. huhtikuuta 2017 Groton, Massachusetts) oli yhdysvaltalainen kitaristi ja J. Geils Bandin perustaja.
Geils aloitti opinnot Northeastern Universityssa Bostonissa vuonna 1964 ja liittyi yliopiston marssiorkesteriin, jossa hän soitti trumpettia. Hän siirtyi Worcesterin polyteknilliseen instituuttiin (Worcester Polytechnic Institute) opiskelemaan koneenrakennusta. Vapaa-aikaansa Geils vietti Bostonin folk-clubeilla.
Hän perusti J. Geils Blues Band -nimisen yhtyeen basisti Danny Kleinin ja huuliharppua soittaneen Richard Salwitzin (Magic Dick) kanssa. Yhtyeeseen liittyivät vuonna 1968 Peter Wolf ja rumpali Steve Bladd sekä viimeiseksi Seth Justman.
J. Geils Blues Band levytti alussa blues rock -vaikutteista musiikkia, kuten esimerkiksi vuonna 1970 julkaistu The J. Geils Band ja vuonna 1973 julkaistu Bloodshot. Myöhemmin yhtye siirtyi kaupallisempaan pop/rock-suuntaan ja levytti muun muassa albumit Love Stinks (1980) ja Freeze Frame (1981), jossa viimeksi mainitulla oli mukana tunnettu kappale "Centerfold".
Yhtyeen hajottua vuonna 1985 Geils jätti säännöllisen esiintymisen ja työskenteli autojen parissa, joita hän oli harrastanut jo lapsena isänsä kanssa. Hän perusti KTR Motorsports -nimisen yrityksen, joka huolsi italialaisia automerkkejä, kuten Ferraria ja Maseratia. Hän myi yrityksen vuonna 1996. Geils omisti joukon 1919–1930 valmistettuja italialaisia urheiluautoja ja moottoripyöriä. Geils erosi vaimostaan vuonna 1999 oltuaan naimisissa 28 vuotta.
Soolourallaan hän keskittyi varhaisten vuosiensa mieltymyksiin jazziin ja bluesiin. Hän yhdistyi jälleen Magic Dick & Jay Geils -nimisessä yhtyeessä entisen yhtyekaverinsa Magic Dickin kanssa ja soitti tämän kanssa omien sanojensa mukaan "Chicago-style bluesia ja classic jazzia". He julkaisivat kaksi albumia, Bluestime (1994) ja Little Car Blues (1996).
James Farentino

| James Farentino |
| --- | --- |
 James Farentino vuonna 1972.
Henkilötiedot
Syntynyt: 24. helmikuuta 1938 New York
Kuollut: 24. tammikuuta 2012 (73 vuotta) Los Angeles
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
James Farentino (24. helmikuuta 1938 New York – 24. tammikuuta 2012 Los Angeles) oli yhdysvaltalainen näyttelijä. Hän on esiintynyt useissa elokuvissa, joiden joukossa ovat Hurrikaani (1980) ja Ninan alibi (1989). Hänellä oli 1970-luvulla rooli myös television minisarjassa Jeesus Nasaretilainen.
Farentino voitti Golden Globen vuonna 1967 ja oli ehdolla Emmy-palkinnon saajaksi 1978. Hän oli neljästi naimisissa.
Aiheesta muualla

James Farentino Internet Movie Databasessa. (englanniksi)
James Farentino Helsingin Sanomat.  29.1.2012. Viitattu 6.8.2020.
Happo-emäs-uutto

Happo-emäs-uutto on menetelmä aineiden erottamiseksi toisistaan niiden happamuus/emäksisyyserojen perusteella. Nämä menetelmät ovat happo-emäsreaktioon perustuvia uuttomenetelmiä. Ne kuuluvat aktiivisen uuton menetelmiin, joissa uutettavat aineet reagoivat uuttoaineiden kanssa.
Teoria

Happo-emäs-uutto perustuu siihen, että neutraalien molekyylien suolat ovat yleensä vesiliukoisia ja aineet sellaisenaan eivät yleensä ole vesiliukoisia.
Perusidea on tiivistettynä kuvassa 1.
Orgaanisen hapon ja emäksen rasvaliukoisesta liuoksesta voidaan uuttaa emäs vesiliukoisena kerroksena (faasina) erilleen lisätyn hapon vesiliuoksen avulla. Liuoksen alkuperäinen happo ei reagoi lisätyn hapon kanssa, sillä lisätty happo vaatii näiden välisen happo-emäsreaktion tapahtumiseksi emäksen, jonka kanssa se voi reagoida. Liuoksen alkuperäinen happo on liian hapan toimiakseen emäksenä, mutta liuoksen varsinainen emäs reagoi lisätyn hapon kanssa. Siten emäs muuttuu vesiliukoiseksi suolakseen lisätyn hapon vaikutuksesta happo-emäsreaktion kautta. Myöskään neutraali aine (jos sitä on liuoksessa) ei ole kyllin emäksinen reagoidakseen hapon kanssa.
Uutto voidaan tehdä myös lisätyllä emäksellä. Orgaanisen hapon ja emäksen rasvaliukoisesta liuoksesta voidaan uuttaa happo vesiliukoisena kerroksena erilleen lisätyn emäksen vesiliuoksen avulla.
Happo-emäs-uutolla voidaan myös erottaa hyvin heikot hapot hyvin vahvoista hapoista tai hyvin heikot emäkset hyvin vahvoista emäksistä, kunhan näiden happojen tai emästen välisten happovakioiden, eli pKa (tai emäsvakioiden, eli pKb) arvojen erot ovat kyllin suuret. Esimerkkejä:
Hyvin heikot hapot, joilla on fenolinen OH-ryhmä (esim. fenoli, 2-naftoli ja/tai 4-hydroksi-indoli, näiden pKa on noin 10) voidaan uuttaa vahvoista hapoista kuten bentsoehappo ja/tai sorbiinihappo (pKa 4-5).
Hyvin heikot emäkset kuten kofeiini ja/tai p-nitroaniliini (pKb 13-14) voidaan uuttaa vahvoista hapoista kuten meskaliini ja/tai dimetyylitryptamiini (pKb 3-4).
Menetelmän rajoitukset

Menetelmä toimii vain hapoille ja emäksille, joilla on kyllin suuri liukoisuusero niiden varattujen (suolojen) ja varauksettomien muotojen välillä. Menetelmä ei toimi:
kahtaisioneille, joilla hapan ja emäksinen funktionaalinen ryhmä ovat samassa molekyylissä. Esim. glysiini, joka vesiliukoinen laajalla pH-alueella.
hyvin rasvaliukoisille amiineille, jotka eivät liukene helposti vesiliukoiseen kerrokseen suolana (varauksellisessa muodossaan). Esim. trifenyyliamiini ja triheksyyliamiini.
hyvin rasvaliukoisille hapoille, jotka eivät liukene helposti vesiliukoiseen kerrokseen suolana. Esim. rasvahapot.
hyvin vesiliukoisille amiineille kuten ammoniakille, metyyliamiinille tai trietanoliamiinille, sillä nämä ovat täysin tai hyvin liukoisia veteen laajalla pH-alueella.
vesiliukoisille hapoille kuten etikkahapolle, sitruunahapolle ja useimmille epäorgaanisille hapoille kuten rikkihapolle ja fosforihapolle.
Muita vaihtoehtoja

Mahdollisesti sopivia erotusmenetelmiä Happo-emäs-uuton sijaan ovat mm.:
suodatus silikageeli tai alumiinioksidi tulpan/suotimen läpi. Varatut suolat adsorboituvat voimakkaasti silikaan tai alumiinioksidiin, eli jäävät sen pintaan kiinni. Neutraalit molekyylit tulevat suotimesta läpi.
ioninvaihtokromatografia, joka voi erottaa toisistaan hapot, emäkset sekä liuokset, joissa on heikkoja ja vahvoja happoja/emäksiä. Aineet erottuvat eri jakeisiin (fraktioihin). Tämä johtuu aineiden eriävistä affiniteeteistä (sähköisen kiinnittymisen voimakkuuksista) kromatografiakolonnin materiaaliin eri pH-arvoissa.
Ulkoiset materiaalit

Edu.fi - erotusmenetelmät (suomeksi)
Kuva 1. Orgaanisia emäksiä, happoja ja neutraaleja molekyylejä sisältävä liuos voidaan erottaa happo-emäs-uutolla kolmeksi omanlaisiaan yhdisteitä sisältäväksi liuokseksi. Epäorgaanisia happoja ja emäksiä ovat mm. HCl ja NaOH ja näitä ei voida uuttaa. Oikealla kuvassa ylhäältä lukien molekyylit ovat aniliini, kapronihappo ja fenantreeni. Näiden liuos voidaan uuttaa sopivilla hapoilla ja emäksillä kutakin ainetta sisältäväksi verrattain puhtaaksi liuokseksi.
Kuva 2. Uuttosuppilo sitä tukevassa statiivissa. Kaksi kerrosta (faasia) sisältävästä suppilosta uuttuu alempi faasi dekantteriin. Suppilossa on normaalisti korkki kaulassaan, joka on poistettu uuton ajaksi. Valuminen pysäytetään sulkemalla hana, kun faasit ovat uuttuneet erilleen.
James Napier (näyttelijä)

| James Napier |
| --- | --- |
 James Napier maaliskuussa 2016
Henkilötiedot
Koko nimi:  James William Robertson Napier
Syntynyt: 24. maaliskuuta 1982 (ikä 42)  Wellington, Uusi-Seelanti
Ammatti:  näyttelijä
Näyttelijä
Taiteilijanimet:  James Napier-Robertson James Robertson
Aktiivisena:  2001–
Merkittävät roolit:  Jay (Klaani) Conner McKnight (Power Rangers Dino Thunder)
Aiheesta muualla
IMDb 
James William Robertson Napier (s. 24. maaliskuuta 1982 Wellington, Uusi-Seelanti) on uusiseelantilainen näyttelijä. Hän on esiintynyt useissa televisiosarjoissa, kuten Klaanissa, Power Rangers Dino Thunderissa ja Shortland Streetissä. Hän on punkia soittavan The Pistol Whips -yhtyeen laulaja ja kitaristi.
Filmografia

Mad Max – ukkosmyrsky (1985)
Being Eve (2001)
Shortland Street (2001)
Klaani (2002–2003)
Mercy Peak (2003)
Power Rangers Ninja Storm (2003)
Power Rangers Dino Thunder (2004)
Power Rangers S.P.D. (2005)
Aiheesta muualla

James Napier Internet Movie Databasessa. (englanniksi)